b'\n_START_ARTICLE_\nKaprun-ulykken\n_START_PARAGRAPH_\nKaprun-ulykken var en brann som inntraff 11. november 2000 der 155 mennesker omkom og bare tolv overlevde. Kabelbanen gikk mellom den \xc3\xb8sterrikske landsbyen Kaprun og toppen av fjellet Kitzsteinhorn. Den var smalsporet, med en sporvidde p\xc3\xa5 946 mm. Tras\xc3\xa9en var 3900 meter lang, og 3300 meter av tras\xc3\xa9en gikk gjennom en tunnel, som endte i den \xc3\xb8vre stasjonen, som var en del av \xc2\xabAlpincenter\xc2\xbb-bygningen, som ogs\xc3\xa5 inneholdt restauranter og butikker._NEWLINE_Tunnel\xc3\xa5pningen hadde en garasjeport som ble rullet ned n\xc3\xa5r kabelbanen ikke var i bruk, for \xc3\xa5 hindre innbrudd i Alpincenteret via tunnelen. Tunnelen ble ogs\xc3\xa5 brukt som garasje, hvor vognene ble oppbevart over natten.\n_START_SECTION_\n\xc3\x85rsak og etterhendelser\n_START_PARAGRAPH_\nKabelbanen har aldri blitt gjen\xc3\xa5pnet etter ulykken, og har blitt erstattet med en funitel, en type taubane hvor gondolene blir trukket av to trekk-kabler. Stasjonene har blitt forlatt og tunnelen lukket igjen_NEWLINE_Vognene hadde to brannslukkere ombord, utenfor passasjerenes rekkevidde. Det var heller ikke r\xc3\xb8ykdetektorer ombord, og det var heller ingen m\xc3\xa5ter \xc3\xa5 f\xc3\xa5 kontakt med f\xc3\xb8reren, kontrollrommet eller brannvesenet. Vifteovnene som var installert ombord var ikke egnet for bruk i kj\xc3\xb8ret\xc3\xb8y, men for bruk i boliger. En designfeil i ovnene f\xc3\xb8rte til overoppheting som antente oljen som dryppet ned p\xc3\xa5 varmeelementet.'